**Y Kant Tori Read** on laulaja-lauluntekijä Tori Amosin yhtyeen Y Kant Tori Read albumi vuodelta 1988. Albumi ei menestynyt kaupallisesti ja yhtye hajosi pian sen julkaisun jälkeen. Amos saavutti sittemmin menestystä sooloartistina. Albumi *Y Kant Tori Read* oli pitkään pois myynnistä, mutta se julkaistiin uudelleen remasteroituna vuonna 2017.

Taustaa
-------

Y Kant Tori Read oli synthpop-yhtye, joka vaikutti 1980-luvun loppupuolella. Yhtyeen solistina ja johtohahmona toimi Tori Amos. Amosin lisäksi yhtyeeseen Y Kant Tori Read kuuluivat kitaristi Steve Caton, basisti Brad Cobb sekä myöhemmin Guns N' Roses- ja Velvet Revolver -yhtyeissä vaikuttanut Matt Sorum. Albumi *Y Kant Tori Read* on yhteen ainoa albumi. Albumia tehdessään yhtye työskenteli muun muassa tuottaja Joe Chiccarellin ja lauluntekijä Kim Bullardin kanssa. 

Albumi julkaistiin vuonna 1988. Siltä julkaistiin kaksi singleä, "Big Picture" ja "Cool on Your Island". Kappaleesta "Big Picture" tehtiin myös musiikkivideo. Albumi ei kuitenkaan menestynyt kaupallisesti toivotulla tavalla ja sitä pidettiin yleisesti floppina. Albumi sai huonot arviot Billboard-lehdessä, jossa sitä kuvailtiin "bimbomusiikkina". Y Kant Tori Read hajosi pian sen julkaisun jälkeen.

Levy-yhtiö Atlantic Records piti Tori Amosin listoillaan sooloartistina, ja Amos julkaisi ensimmäisen sooloalbuminsa *Little Earthquakes* vuonna 1992. Amos muutti tällä albumilla tyyliään ja otti pääinstrumentikseen pianon. Little Earthquakes -albumin musiikki on vaihtoehtorockia ja pianoballadeja. Amosin saavutettua menestystä sooloartistina monet hänen kuuntelijansa kiinnostuivat myös Y Kant Tori Readin musiikista. Hän kieltäytyi kuitenkin pitkään julkaisemasta Y Kant Tori Read -albumia uudelleen. Alkuperäisiä levyjä alettiin myydä eteenpäin korkein hinnoin ja laittomia mp3-tiedostoja albumin kappaleista jaettiin fanien kesken internetissä.

Uusi julkaisu
-------------

Amos alkoi esittää albumin toista singleä "Cool on Your Island" uudelleen livenä vuonna 1996. Uusi versio oli akustinen pianoversio. Liveversio kappaleesta julkaistiin vuonna 2005 musiikki-boksilla The Original Bootlegs.  Amos on sittemmin esittänyt muitakin albumin kappaleita soolona. 

Albumi julkaistiin viimein uudelleen vuonna 2017 ja lisättiin samalla myös streaming-palveluihin. Uusi julkaisu on remasteroitu versio albumista.

Kappaleet
---------

|  |
| --- |
| Nro | Nimi | Säv&san | Kesto |  |
| 1. | The Big Picture | * Tori Amos
* Kim Bullard
 | 4.19 |
| 2. | Cool On Your Island | * Amos
* Bullard
 | 4.57 |
| 3. | Fayth | * Amos
* Brad Cobb
 | 4.23 |
| 4. | Fire on the Side | Amos | 4.54 |
| 5. | Pirates | * Amos
* Bullard
 | 4.16 |
| 6. | Floating City | Amos | 5.22 |
| 7. | Heart Attack at 23 | Amos | 5.16 |
| 8. | On the Boundary | Amos | 4.38 |
| 9. | You Go to My Head | Amos | 3.55 |
| 10. | Etienne Trilogy (The Highlands - Etienne - Skyeboat Song) | * Amos
* Bullard
* trad.
 | 3.10 |
| 49.10 |  |

Singlet
-------

* Big Picture (1988)
* Cool on Your Island (1988)

Lähteet
-------

1. 1 2  Billboard: Y Kant Tori Read - Bio *billboard.com*.
2. 1 2 3 4  Tori Amos's First Album, 'Y Kant Tori Read,' Has Been Remastered 4.9.2017
3. 1 2 3  Tori Amos Finally Lets Her ’80s Flag Unfurl and Reissues "Y Kant Tori Read" After Three Decades Popmatters 8.9 2017
4. ↑  Tori Amos setlist at Tower Theatre in Upper Darby, United States on May 3, 1996 Quest Spectacular Viitattu 5.3.2023
5. ↑  Everything Tori - Music *everythingtori.com*.  Arkistoitu 8.4.2009.

Aiheesta muualla
----------------

* Y Kant Tori Read discogs.com -sivustolla

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Tori Amos |
| --- |
|  |
| Diskografia |
|  |
| Studioalbumit | 
* Little Earthquakes (1992)
* Under the Pink (1994)
* Boys for Pele (1996)
* From the Choirgirl Hotel (1998)
* To Venus and Back (1999)
* Strange Little Girls (2001)
* Scarlet's Walk (2002)
* The Beekeeper (2005)
* American Doll Posse (2007)
* Abnormally Attracted to Sin (2009)
* Midwinter Graces (2009)
* Night of Hunters (2011)
* Gold Dust (2012)
* Unrepentant Geraldines (2014)
* Native Invader (2017)
* Ocean to Ocean (2021)

 |
|  |
| Livealbumit | 
* To Venus and Back (1999)
* The Original Bootlegs (2005)
* Legs and Boots (2007)
* Live at Montreux 1991/1992 (2008)
* From Russia With Love (2010)

 |
|  |
| Kokoelmat | 
* Tales of a Librarian (2003)
* A Piano: The Collection (2006)

 |
|  |
| EP:t | 
* Crucify (1992)
* Hey Jupiter (1996)
* Scarlet's Hidden Treasures (2004)
* Exclusive Session (2005)
* Flavor (Peter Rauhofer Remixes) (2012)
* Christmastide (2020)

 |
|  |
| Videojulkaisut | 
* Little Earthquakes (1992)
* Live from New York (1998)
* Complete Videos 1991–1998 (1998)
* A Sorta Fairytale (2003)
* Welcome to Sunny Florida (2004)
* Fade to Red (2006)
* Live at Montreux 1991/1992 (2008)
* Live from the Artist's Den: Tori Amos (2010)

 |
|  |
| Muuta | 
* Y Kant Tori Read
* Night of Hunters Tour

 |

 |